પોલીસની નોકરીની શિફ્ટ બદલતી હોય તેવા સમયે રાતે આઠ વાગ્યાના અરસામાં રિક્ષામાં દારૂની હેરાફેરી કરતા બે શખ્સો પકડાયા છે. શહેરકોટકા પોલીસની ટીમે અસારવા ફાટક પાસેથી બાતમીના આધારે રિક્ષા અટકાવીને તલાશી લીધી હતી. રિક્ષામાં પેસેન્જર સીટની પાછળના છૂપાવીને લઈ જવામાં આવતી વિદેશી દારૂની બે બોટલ અને બિયરના છ ટીન કબજે કરવામાં આવ્યા હતા. વેજલપુરના શ્રીનંદનગરમાં રહેતા જશવંત શંકરભાઈ પરમાર અને રખિયાલની અશ્વમેધ સોસાયટીમાં રહેતા મનોજ રતિલાલ વાઘેલાને પોલીસે પકડી પાડ્યા છે.